钦定古今图书集成/明伦汇编/氏族典/第412卷 > 杜悰
## 钦定古今图书集成/明伦汇编/氏族典/第412卷 > 杜悰

按《唐书杜佑传》：“佑子式方。式方子悰，字永裕，以门荫
三迁太子司议郎。太和初，由澧州刺史召为京兆尹，
迁凤翔忠武节度使，入为工部尚书。会昌初，为淮南
节度使。逾年，召拜检校尚书右仆射同中书门下平
章事，进左仆射。未几，出为剑南东川节度使，徙西川，
复镇淮南，召为右仆射，判度支。懿宗践阼，拜司空，封”
邠国公，以检校司徒为凤翔、荆南节度使，卒。悰出入
将相，而厚自奉养，未尝荐达幽隐，时号“秃角犀。”